शिर्डी में अब रात 11 से सुबह 5 बजे के बीच कामकाज बंद रहेगा
शिर्डी (अहमदनगर) | शिर्डीमें बढ़ते अापराधिक घटनाओं के मद्देनजर अब रात 11 बजे से सुबह 5 बजे तक सभी प्रकार के कामकाज बंद रखने का महत्वपूर्ण निर्णय लिया गया है। यह निर्णय पुलिस और शिर्डी ग्रामस्थ की संयुक्त बैठक में लिया गया है। शिर्डी के उप विभागीय पुलिस आयुक्त सागर पाटिल ने यह निर्णय लिए जाने की पुष्टि की है। शिर्डी से करीब नगर-मनमाड महामार्ग पर एक व्यक्ति की एक मार्च को गोलीमार कर हत्या कर दी गई थी। इससे पहले 22 जनवरी को एक विवाह समारोह में शिर्डी के ही एक धर्मशाला में 8 लाख के गहने चुरा लिए गए थे। 26 दिसंबर को गोलीबारी की एक घटना में 25 वर्षीय युवक को मौत के घाट उतार दिया गया था।
सोमवार को पुलिस और शिर्डी ग्रामस्थ के बीच हुई संयुक्त बैठक में रात 11 बजे से सुबह 5 बजे के दरम्यान होटल से लेकर सभी तरह के कामकाज, कारोबार बंद रखने का निर्णय लिया है।
hin_Deva hin_Deva hin_Deva